Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: szabályairól szóló 1957. évi IV. törvényben meghatározott eljárási határidõket, és részben ez vezetett arra, hogy az
Paragraph Index: 168

szabályairól szóló 1957. évi IV. törvényben meghatározott eljárási határidõket, és részben ez vezetett arra, hogy az építtetõ közben az ingatlant elidegenítette. Ezt követõen a végrehajtási eljárás elhúzódásában azonban már a jegyzõtõl független körülmények is közrehatottak. Az építésügyi hatósági eljárások elhúzódásával kapcsolatos panaszok vizsgálata alapján az országgyûlési biztosok már több visszásságot állapítottak meg, és azok orvoslása érdekében több jogszabály-módosítási ajánlást is tettek. A végrehajtási ügyekben rendszeresen visszatérõ problémát a hatóság által a kötelezett költségén elrendelt, de a hatóság által elvégeztetett munkálatok költségének megelõlegezésével kapcsolatosan keletkezõ anyagi lehetõségek hiánya okozta. További nehézséget jelentett, hogy nem minden illetékes önkormányzat rendelkezett erre a célra igénybe vehetõ szakapparátussal, más szervezet, vállalkozás pedig presztízsokokból vagy nem is vállalt karhatalmi bontásban való részvételt, vagy azt csak a jelentkezõk versenyeztetését követõen lehet igénybe venni. A földmûvelési és vidékfejlesztési miniszter a neki tett ajánlásra azt a választ adta, hogy az általuk is ismert problémát egy önkormányzatoktól független építésügyi hatósági szervezet létrehozása oldhatná meg, de annak kialakítására még nincs lehetõség. Az eljárások elhúzódását az államigazgatási eljárási szabályok módosításával is lehetne csökkenteni, e törvény átfogó felülvizsgálata pedig már megkezdõdött. Az országgyûlési biztos általános helyettese a fentiek alapján megállapította, hogy az építésügyi hatóság nem tett meg mindent az eljárás elhúzódásának megelõzésére, és ezzel az állampolgárok tulajdonhoz való jogával kapcsolatos visszásságot okozott. A megállapított visszásság ellenére az egyedi ügyben nem tett ajánlást, mert a visszásságot az önkormányzat jegyzõje végül rendezte, csupán felhívta a figyelmét, hogy a jövõben az eljárási szabályokat fokozottan tartsa, és tartassa be. A visszásságot részben lehetõvé tevõ jogszabályok módosítására a korábbi országgyûlési biztosi ajánlásokra, és a kapott válaszokra tekintettel újabb ajánlást nem tett. OBH 1990/2001. A felületes és formális nyomozás, a büntetõeljárási és anyagi jogi szabályok figyelmen kívül hagyása sérti a jogbiztonsághoz fûzõdõ alkotmányos jogot. A nyomozást megszüntetõ határozat kézbesítésének elmaradása a jogorvoslathoz való jog sérelmével összefüggésben alkotmányos visszásságot okoz. A panaszos üzemképtelen gépkocsiját ellopták, a nyomozást a rendõrség megszüntette, de a panaszos az errõl szóló határozatot nem kapta meg. A jogorvoslathoz való jog sérelmének gyanúja miatt az országgyûlési biztos általános helyettese vizsgálatot rendelt el, és a Budapesti Rendõr-fõkapitányságtól beszerezte az eljárás iratait. A panaszos és sógora napokon keresztül keresték a gépkocsit, végül egy garázsban megtalálták a szétbontott autó elemeit. Errõl tájékoztatták a kerületi rendõrkapitányságot. A rendõrök a megtalálási helyszíneken helyszíni szemlét nem tartottak, és az alkatrészeket sem foglalták le. A jármû önkényes elvétele miatt nyomozást folytató BRFK tanúként kihallgatta a panaszos által megnevezett, gyanúsítható személyt, aki vallomásában azt nyilatkozta, hogy az autót már szétdarabolva találta. A rendõrség az ügyben további intézkedést nem tett, a nyomozást megszüntették, álláspontjuk szerint a nyomozás adatai alapján nem volt megállapítható az elkövetõ kiléte. A gépjármû-körözés visszavonására csaknem egy évvel késõbb intézkedtek. A panaszos a megszüntetõ határozatot nem kapta kézhez, annak ellenére, hogy több esetben érdeklõdött utána telefonon és személyesen is. A nyomozó hatóság a panaszos írásbeli beadványára rendelkezett ugyan a nyomozás folytatására, de csak a garázs tulajdonosát hallgatták ki, aki hiába erõsítette meg és egészítette ki a sértett által elmondottakat, további eljárási cselekményre ezúttal sem került sor. A beadvány a nyomozati iratok között nem volt megtalálható, annak ellenére, hogy

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes